पाएं अपने शहर की ताज़ा ख़बरें और फ्री ई-पेपरडाउनलोड करें
छत्तीसगढ़ के बालोद जिले में कुरदी गांव के पास खाद से भरी ट्रक में आग लग गई। आग लगने के बाद ट्रक के ड्राइवर और उसमें सवार अन्य लोगों ने कूदकर अपनी जान बचाई। इस दौरान ट्रक चालक और हेल्पर को चोटें आईं हैं जिसके बाद उन्हें जिला अस्पताल में भर्ती कराया गया है। उधर, आग लगने का कारण ट्रक का डीजल टैंक फटना बताया जा रहा है। फायर ब्रिगेड मौके पर नहीं पहुंचने के कारण स्थानीय लोगों ने ट्रक की आग पर काबू पाया। लेकिन उस समय तक ट्रक का अगला हिस्सा और लदा खाद जल चुका था।
उंचाई तक दिख रहा था धुएं का गुब्बार
जानकारी के अनुसार, ट्रक चालक अर्जुन्दा से पिरिद गांव को खाद लेकर जा रहा था। जब वह कुरदी गांव के पास पहुंचा तो डीजल टैंक अचानक फटने की वजह से ट्रक में आग लग गई। उसने तुरंत ट्रक को रोका और उससे कूद गया। ट्रक की आग इतनी भयावह थी कि धुएं का गुब्बार ऊंचाई तक दिखाई दे रहा था। घटनास्थल के पास ही एक पत्थर खदान है जहां से ट्यूबवेल मशीन की मदद से स्थानीय लोगों ने करीब आधे घंटे की मशक्कत के बाद आग पर काबू पाया। लेकिन तब तक बहुत देर हो चुकी थी। सब कुछ जलकर राख हो चुका था। बहरहाल अभी यह बता नहीं चल पाया है कि इस आग से कितने का नुकसान हुआ है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn